laion/Wikipedia-Exotic huggingface dataset:
פרנץ ציראייס

פרנץ ציראייס (13 באוגוסט 1905 – 24 במאי 1945), קצין אס אס ששימש כמפקד מחנה הריכוז מאוטהאוזן. ציראייס נולד בשנת 1905 בעיר מינכן שבבוואריה. הוא הצטרף לרייכסווהר בשנת 1924 לאחר שמגיל צעיר הפגין פטריוטיות רבה. לאחר מכן הצטרף למפלגה הנאצית והפך לחבר בדיוויזיית האס אס לייבשטנדרטה. משום שהיה מובטל לעיתים התגייס לצבא הגרמני בחוזה ל-12 שנים. בשנת 1936 השתחרר מהצבא בדרגת סמל. לקח חלק בטיהור האס אה בשנת 1934 בליל הסכינים הארוכות. בשנת 1938 מונה למפקד האס אס בתורינגיה. בשנת 1939 מונה על ידי היינריך הימלר למפקד מחנה הריכוז מאוטהאוזן, ובשנת 1944 אף הועלה בדרגה עקב "הישגים מיוחדים" כמפקד מחנה. לאחר שחרור המחנה ברח ציראייס יחד עם אשתו ובנו. ב-23 במאי אותה שנה התגלה על ידי חיילים אמריקאים בבקתת הציד שלו באוסטריה. הוא ניסה להימלט מהחיילים, אך נורה, נפצע באורח קשה ונתפס. לאחר תפיסתו הוא הועבר לבית חולים צבאי, שם מת מפצעיו יום לאחר מכן. גופתו נתלתה על גדר המחנה על ידי אחד מהשבויים לשעבר. מדיה וקבצים בנושא פרנץ ציראייס בוויקישיתוף ערך זה הוא קצרמר בנושא השואה. אתם מוזמנים לתרום לוויקיפדיה ולהרחיב אותו.
Sober (שיר של קלי קלרקסון)

Sober הוא הסינגל השני של קלי קלרקסון מאלבומה השלישי My December. הסינגל יצא לתחנות הרדיו בתאריך ה-6 ביוני 2007 עקב ההצלחה הבינונית של "Never Again", ביחס ללהיטים מאלבומה הקודם של קלרקסון, Breakaway. השיר זכה בעיקר לביקורות חיוביות. קלרקסון הצהירה שזהו אחד השירים המועדפים עליה ביותר באלבומה השלישי. השיר הוא בלדה רכה ומשתתפים בה כלי נגינה רבים, ביניהם גיטרה, סקסופון, צ'לו, ועוד. קלי סיפרה כי את ההשראה לכתיבת השיר קיבלה מחברה שאמרה לה את המשפט "Sometimes you have to pick the weeds and keep the flowers", ועליו היא ביססה את השיר. המשפט "Three months and I'm still sober" מופיע בשיר הרבה פעמים כמעין תפילה. לשיר יש שתי גרסאות. הגרסה האחת היא הגרסה שהשתחררה לרדיו, והיא גרסה מקוצרת של השיר כדי להתאימו לרדיו. הגרסה השנייה, גרסה האלבום, ארוכה ביותר מדקה מגרסת הרדיו. החלקים הנוספים הם מספר שורות נוספות וקטעים אינסטרומנטליים. מידע על הסינגל "Sober" באתר מיוזיק בריינז Willman, Chris (22 ביוני 2007). "Music Review: My December (2007)". Entertainment Weekly. נבדק ב-12 בדצמבר 2013. {{cite web}}: (עזרה) "Kelly Clarkson - Reviews - My December". Stylus Magazine. 3 ביולי 2007. נבדק ב-12 בדצמבר 2013. {{cite web}}: (עזרה) Rodman, Sarah (25 ביוני 2007). "Ex-'Idol' shares grief and grit". Boston Globe. נבדק ב-12 בדצמבר 2013. {{cite web}}: (עזרה) Lasnky, Sam. "Top 10 Kelly Clarkson Songs". PopCrush. נבדק ב-12 בדצמבר 2013. {{cite web}}: (עזרה)
חמאסטן

חמאסטן (בערבית = حماستان; הלחם של "חמאס" ו"סטן" = ארץ) הוא כינוי המשמש בעיקר את מתנגדי חמאס למצב שבו לארגון חמאס יש ריבונות על אדמה פלסטינית. הכינוי משקף מצב בו תיווצר בשטח זה רפובליקה איסלאמית בה מונהגים חוקי השריעה. משמעות נוספת של הביטוי משקפת את החשש מהקמת מדינה תומכת טרור בדגם הדומה לתמיכה שהעניק שלטון הטליבאן באפגניסטן לארגון הטרור אל-קאעדה. הכינוי נוצר, ככל הנראה, בסוף 2004 בעקבות עליית כוחה של תנועת חמאס ברשות הפלסטינית, אז שימש המונח את המתנגדים לתוכנית ההתנתקות. ב-18 וב-25 באוקטובר 2004 עשה בו לראשונה שימוש חבר הכנסת אפרים סנה ממפלגת העבודה: אם ההתנתקות הזאת לא תתבצע בתיאום ובדיבור עם הממשלה הפלסטינית, אם לא תימסר עזה לאחר צאתנו לגורם פלסטיני שימשול שם, אנחנו נקבל "חמאסטן" 8 קילומטרים מאשקלון. זאת תהיה התוצאה. אין ואקום בחיים. כשם שבדרום-לבנון צה"ל יצא, נכנס "חזבאללה". שם קיבלנו "חיזבאללסטן", וכאן נקבל "חמאסטן". — דברי הכנסת ב-9 במאי 2005 התבטא שר החוץ, סילבן שלום כי "לא נראה לי הגיוני שאם חמאס ינצח בבחירות לרשות הפלסטינית ביולי, ישראל תוכל לבצע את ההתנתקות וגם לא נראה לי הגיוני להקים 'חמאסטן'". הכינוי הוזכר גם בריאיון עם מחמוד א-זהאר, מראשי חמאס, בריאיון לניוזוויק זמן קצר אחרי ביצוע תוכנית ההתנתקות. א-זהאר נשאל על ידי הכתב קווין פריאנו: "גורמים ישראלים רשמיים מזהירים שאחרי הנסיגה תהפוך עזה ל"חמאסטן". על כך הוא השיב: "היא צריכה להיות חמאסטן. מדוע לא? אנחנו לא מושחתים. אנו משרתים את המעמדות הנמוכים. אנו מגינים על אדמתנו. היא צריכה להיות חמאסטן!". הכינוי חזר לשימוש בישראל לאחר שבנימין נתניהו, מנהיג "הליכוד", השתמש בו בינואר 2006 כתגובה לניצחון חמאס בבחירות למועצה המחוקקת הפלסטינית באומרו: "היום קמה מדינת חמאסטן". לאחר השתלטות חמאס על רצועת עזה ביוני 2007 הכינוי חדר אף לעיתונות הזרה עת נוצרה דה פקטו ריבונות של חמאס ברצועת עזה. לטענת בנימין נתניהו, הוא זה שטבע את המונח. המונח מורכב משתי מילים משפות שונות. המילה "חמאס" היא ראשי תיבות של מילים מן השפה הערבית (שמשמעותן: "תנועת ההתנגדות האסלאמית"), ואילו הסיומת "סטן", שמשמעותה "מדינה" (דוגמת פקיסטן ואפגניסטן), באה מן השפה הפרסית. באופן דומה, קודם לכן נקבע הכינוי פתחלנד, שתיאר את אזור מחנות הפליטים הפלסטיניים בדרום לבנון. בכינוי זה המילה פת"ח היא היפוך ראשי תיבות של מילה בערבית בצירוף הסיומת לנד, המסמלת מדינה או חבל ארץ בשפות גרמאניות. לכן יש המשתמשים בביטוי חמאסלנד במקום חמאסטן. עם זאת, שימוש זה שכיח פחות, בעיקר בגלל הזיהוי של הסיומת "סטן" עם מדינות מוסלמיות. פתחלנד ציר הרשע צביונה של "חמא"סטאן" (מדינה אסלאמיסטית קיצונית בכל שטח "פלסטין", בשליטת ה"חמא"ס"), באתר מרכז המידע למודיעין ולטרור, 11 בדצמבר 2005 אמנון מרנדה, נתניהו:אמרתי שתקום חמאסטן וזה מה שקרה, באתר ynet, 17 ביוני 2007 לדוגמה: יעקב עמידרור ודויד קייס, האם "חמאסטאן" בעזה תהיה בעתיד מקום מקלט לאל-קאעידה?, פורסם במקור באנגלית ב-8 בנובמבר 2004, נייר עמדה של המרכז הירושלמי לענייני ציבור ומדינה (מקור באנגלית). אילאיל שחר, שלום "פותח חזית" נגד שרון, 9 במאי 2005, nrg. בסופו של דבר התקיימו הבחירות רק בינואר 2006, מספר חודשים לאחר ביצוע תוכנית ההתנתקות. Kevin Periano, The Last Word: Mahmoud Zahar: In Praise of 'Hamastan', Newsweek, September 5, 2005. עמית סגל, נתניהו: "היום קמה מדינת חמאסטן", אתר גלי צה"ל, 26 בינואר 2006 ראו דיווח זה של הוושינגטון פוסט מה-16 ביולי 2007 בנימין נתניהו, נאום לאומה ומסיבת עיתונאים, 20 ביולי 2014
האימפריה הבולגרית

האימפריה הבולגרית הוא השם של שתי תקופות בהיסטוריה של בולגריה מתקופת ימי הביניים, שבמהלכן היא מילאה תפקיד של כוח משמעותי באירופה בכלל ובדרום אירופה בפרט, כאשר לעיתים קרובות היא מתעמתת עם האימפריה הביזנטית. שתי "האימפריות הבולגריות" לא נחשבות כשתי ישויות נפרדות, כי אם כמדינה אחת שקיומה חודש לאחר שליטה ביזנטית על השטח שלה. האימפריה הבולגרית הראשונה נוסדה כתוצאה מההתרחבות של בולגריה הישנה אל הטריטוריה של נהר הדנובה, ובדרך כלל מתארכים את שנות קיומה בין 681 (כאשר האימפריה הביזנטית הכירה בה באמצעות אמנת שלום) עד 1018, כאשר האימפריה הביזנטית השתלטה עליה. היא הגיעה בהדרגה לשיאה במהלך המאה ה-9 וראשית המאה ה-10 תחת שלטונם של בוריס הראשון וסימיון הראשון, כאשר היא התפתחה והפכה למרכז התרבותי והספרותי של אירופה הסלאבית, כמו גם אחת המדינות הגדולות ביותר באירופה. המדינה הבולגרית של ימי הביניים הושבה על כנה כאימפריה הבולגרית השנייה, לאחר מרד מוצלח נגד של שני אצילים מוליקו טרנובו, אסן ופיטר, ב-1185. תחת שלטונו של איוון אסן השני במחצית הראשונה של המאה ה-13 היא השיבה לעצמה בהדרגה את רוב הכוח שהיה בידיה בעבר, למרות שהדבר לא נמשך זמן רב בגלל בעיות פנים ופלישות מבחוץ. האימפריה התקיימה עד כיבושה בפלישה העות'מאנית לבלקנים בשלהי המאה ה-14. ב-1422 הוצא להורג בבלגרד צאר וידין קונסטנטין השני ומועד זה נחשב לסיומו הרשמי של עידן האימפריה הבולגרית השנייה. מדיה וקבצים בנושא האימפריה הבולגרית בוויקישיתוף
חוסה מריה ויטייר

חוסה מריה ויטייר (בספרדית: José María Vitier‏; נולד ב-7 בינואר 1954, הוואנה) הוא מלחין ופסנתרן קובני. סגנונו המוזיקלי מאופיין בשילוב מוטיבים מהפולקלור הקובני והשפעות ג'אז עם ז'אנרים של מוזיקה קלאסית. ויטייר כתב מוזיקה לקולנוע, לטלוויזיה לתיאטרון ולבלט, לצד יצירות לתזמורות סימפוניות וקאמריות, למקהלה, לפסנתר סולו, ולהרכבי ג'אז. מהידועות ביצירותיו הן "המיסה הקובנית" (Misa Cubana) והנעימה לסרט הקובני "תותים ושוקולד" (Fresa y Chocolate). אתר האינטרנט הרשמי של חוסה מריה ויטייר חוסה מריה ויטייר, במסד הנתונים הקולנועיים IMDb (באנגלית) חוסה מריה ויטייר, באתר AllMovie (באנגלית) חוסה מריה ויטייר, במסד הנתונים הקולנועיים KinoPoisk (ברוסית) חוסה מריה ויטייר, באתר AllMusic (באנגלית) חוסה מריה ויטייר, באתר MusicBrainz (באנגלית) חוסה מריה ויטייר, באתר Discogs (באנגלית) חוסה מריה ויטייר, באתר Songkick (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
סואץ (עיר)

סוּאֵץ (בערבית: السويس, תעתיק מדויק: אלסויס, תעתיק חופשי: אַ-סּוּאַיְס) היא עיר נמל בצפון-מזרח מצרים ובירת המחוז הקרוי על שמה. העיר שוכנת על החוף הצפוני של מפרץ סואץ בקצה הדרומי של תעלת סואץ, כ-120 ק"מ מזרחית לבירה קהיר. לפי אומדן רשמי מתאריך 1 ביולי 2023 מונה אוכלוסיית העיר 716,458 בני אדם, והיא מדורגת כעיר השישית בגודלה במצרים (אחרי קהיר, אלכסנדריה, גיזה, שוברא אל-ח'ימה ופורט סעיד). בעיר יש שני נמלי-ים, פורט איברהים ופורט תאופיק, שהם נמלים מפותחים מאוד. מסילות רכבת וכבישים מהירים מחברים את העיר עם קהיר ופורט סעיד. בעיר יש מפעל פטרוכימי, ולמזקקות הנפט שלה יש קווי-צינורות הנושאים את התוצר הסופי לקהיר. סואץ היא תחנת דרך עבור עולי-רגל מוסלמים הנוסעים אל מכה וממנה. במאה ה-7 עיר ליד המיקום של סואץ של ימינו היה הקצה המזרחי של התעלה שחיברה בין נהר הנילוס לבין הים האדום. במאה ה-16 סואץ הייתה תחנה ימית של האימפריה העות'מאנית. חשיבותה כנמל גדלה לאחר שתעלת סואץ נפתחה ב-1859. העיר ננטשה במהלך מבצע קדש וכמעט ונחרבה עד היסוד במהלך מלחמת ההתשה (מבצע אבוקה) ומלחמת יום הכיפורים בין מצרים וישראל. הבנייה מחדש של סואץ החלה זמן קצר לאחר שהמצרים פתחו מחדש את תעלת סואץ, בעקבות מלחמת יום הכיפורים. בסואץ הייתה קהילה יהודית, ורב העיר עד למלחמת העולם הראשונה היה הרב שלום דנגור. על פי החוקר חיים בר-דרומא, עצמון, המוזכרת כנקודת גבול ארץ ישראל בפרשת מסעי הייתה במפרץ סואץ, מקום בו מסתיימת בימינו תעלת סואץ.על פי זאב וילנאי בספרו 'חופי ישראל ושכנותיה'( עמוד 225),על חצי האי בצפון מערב סואץ הייתה העיר קליסמה, הנקראת עד היום 'תל אל יהודיה'. ערך מורחב – תעלת סואץ תעלת סואץ היא תעלת מים מלאכותית המשמשת למעבר אוניות ממזרח אסיה, האוקיינוס ההודי וים סוף, לים התיכון ולאירופה. אורכה של התעלה 162.5 ק"מ והיא נמתחת בין הערים סואץ בדרום לפורט סעיד ופורט פואד בצפון. רוחבה של התעלה נע בין 100 ל-200 מטרים, ועומקה בין 10 ל-20 מטרים. חשיבותה הגדולה של התעלה היא מתן האפשרות לספינות הנעות בין אסיה לאירופה להימנע מהצורך להקיף את אפריקה דרך כף התקווה הטובה והאוקיינוס האטלנטי הסוער, ובכך לקצר ולהוזיל משמעותית את הדרך. בניית התעלה שחיברה בין הים התיכון לים האדום דרך רצועת היבשה שחיברה בין אסיה לאפריקה ועברה בעיר, הייתה תוכנית עתיקה שהשתנתה פעמים רבות במהלך ההיסטוריה. הרומאים עשו שימוש באזור למעבר של סירות קטנות וקראו לו תעלת הפרעונים. מקדוניה הצפונית סקופיה, מקדוניה הצפונית ג'יבוטי ג'יבוטי, ג'יבוטי קרב העיר סואץ מדיה וקבצים בנושא סואץ בוויקישיתוף אתר האינטרנט הרשמי של סואץ סואץ, באתר אנציקלופדיה בריטניקה (באנגלית) סואץ (מצרים), דף שער בספרייה הלאומית Egypt: Governorates, Major Cities & Towns - Population Statistics, Maps, Charts, Weather and Web Information, citypopulation.de
אנדראה דוריה

אנדראה דוריה (באיטלקית: Andrea Doria;‏ 30 בנובמבר 1466 - 25 בנובמבר 1560) היה קונדוטיירי איטלקי ואדמירל הצי המלחמתי של הרפובליקה של ג'נובה במחצית הראשונה של המאה ה-16. אנדראה נולד למשפחת דוריה, משפחת אצולה בג'נובה. משפחתו התפתחה שם והחלה להיות דומיננטית החל מראשית המאה ה-11. רבים ממשפחה זו היו מפקדים חשובים בצבא ג'נובה, אדמירלים ושליטי העיר. ב-1503 מונה דוריה לאדמירל של ג'נובה, ונלחם רבות בספינות הטורקים ובעושי דברם, ששדדו בים התיכון והפריעו לסחר בו. דוריה ידע לנצל את המצב הפוליטי באירופה בזמנו, שבו נלחם קרל החמישי קיסר גרמניה וספרד, ביריבו המושבע פרנסואה הראשון, מלך צרפת. ב-1524 הוא העמיד את עצמו לרשות מלך צרפת, אך ב-1528 קיבל את הצעתו של קרל החמישי, ועבר לשירותו. מאז ועד לסוף ימיו פעל דוריה בשירות הספרדים. החל מניצחונו של קרל במלחמה ב-1529, וכלה במסעות המלחמה של קרל לתוניס ולאלג'יר, שבהם השתתף ונטל חלק מכריע בניצחון קרל ב-1536 על ח'יר א-דין,[דרוש מקור] שודד הים שעבד כאדמירל בחסות סולימאן המפואר, והטיל חיתתו על הים התיכון. דוריה נכשל פעמיים: פעם אחת בקרב פרווזה (Prevesa, במערב יוון) ב-1538, שבו הובס צי של "הליגה הקדושה", קואליציה גדולה שכללה ציים של ספרד, ונציה, ועוד מדינות - בהנהגתו, בידי ח'יר א-דין, ובאלג'יר ב-1541, שם הכשילה סערה גדולה בים את המסע. למרות זאת, המשיך לשרת את קרל גם בשנים הבאות, אף שהגיע לגיל 80. במהלך זה העביר דוריה את השליטה בים התיכון לידי ספרד, אף שבחלק מהתקופה, בעיקר בשנים שאחרי קרב פרוזה, שוב שלטו העות'מאנים שליטה חלקית בים התיכון, עד שהובסו סופית בקרב לפנטו ב-1571, בידי יוהאן מאוסטריה. דוריה הפך את ג'נובה לאוליגרכיה בהנהגתו. ב-1547 ניסתה למרוד בו משפחת פסקלי, אחת ממשפחות האצולה בג'נובה, ורצחה את נכדו. אולם דוריה דיכא את המרד באכזריות רבה, ונקם באויביו קשות. הוא נפטר בגיל 94 והעביר את השלטון ליורשיו. מדיה וקבצים בנושא אנדראה דוריה בוויקישיתוף אנדראה דוריה, באתר אנציקלופדיה בריטניקה (באנגלית)
הידרנג'אה

הידרנג'אה (שם מדעי: Hydrangea) או הורטנזיה (Hortensia) הוא סוג של צמחים רב-שנתיים, שהפריחה שלהם נראית ככדור בעל פריחה שופעת. צבע הפרח תלוי בחומציות הקרקע: לבן, כחול, אדום, ורוד וסגול. יופיו של הצמח מתבטא בגודש הפריחה שלו. הוא צמח עמיד וחזק. הצמח פורח מתחילת האביב ועד לסוף הסתיו. הוא גדל בתור אשכול פרחים או בתור תפרחת בקצה הענף. ברוב המינים יש בראש התפרחת שני סוגי פרחים: קטנים פוריים במרכז ופרחים גדולים ומעוקרים מסביב. יש מינים שכל הפרחים פוריים ובאותו הגודל. הסוג הידרנג'אה (הורטנזיה) בטבע כולל 70 - 75 מינים. הם גדלים באופן טבעי בדרום ובמזרח אסיה, מיפן ועד סין ומהרי ההימליה עד איי אינדונזיה, וכן בדרום אמריקה ובמרכז אמריקה. הפרחים נפוצים מאוד באיים האזוריים השייכים לפורטוגל ובייחוד באי פאיאל (Faial Island), המכונה אי התכלת בשל מספרם הרב של פרחי הידרנג'אה הפורחים בו. מבחינים בכ-600 מינים מתורבתים. אם הצמח גדל בבית יש לבחור עבורו מקום מואר. בגמר הפריחה אפשר להעביר את העציץ למקום מוצל וכך אנו עשויים לקבל פריחה גם בעונה הבאה. הצמח אוהב מים. יש לשמור על קרקע לחה. בגן, יש למקם אותו במקום עם אור, אך ללא שמש ישירה. ברוב המינים הפרחים הם לבנים. אצל אחרים הצבעים נעים בין : כחול, אדום, ורוד וסגול. צבע הפרח תלוי ברמת ה-pH בקרקע: קרקע חומצית גורמת ליצירת פרחים כחולים, קרקע נטרלית - עלי כותרות חיוורים וקרקע בסיסית - ורוד או סגול. הצמח הוא אחד היחידים הצובר אשלגן. כאשר הוא משתחרר נוצרים הפרחים הכחולים. לצמח ההידרנג'אה (הורטנזיה) יש רעילות מסוימת כיוון שהוא מכיל גליקוזידים ציאנוגנים. ולכן אין לטעום ממנו. אך הרעלה מתרחשת רק לעיתים נדירות שכן הפרח נחשב לאינו טעים למאכל. בקוריאה המין שנקרא "Hydrangea serrata" משמש להכנת חליטות (herbal tea) ומכונה "Sansugug". מהגן הבוטני בסטרזה (Stresa) שעל גדות אגם מאג'ורה, איטליה - יוני 2007 מדיה וקבצים בנושא הידרנג'אה בוויקישיתוף הידרנג'אה, באתר ITIS (באנגלית) הידרנג'אה, באתר NCBI (באנגלית) הידרנג'אה, באתר האנציקלופדיה של החיים (באנגלית) הידרנג'אה, באתר Tropicos (באנגלית) הידרנג'אה, באתר GBIF (באנגלית) הידרנג'אה, באתר IPNI (באנגלית) הידרנג'אה, באתר אנציקלופדיה בריטניקה (באנגלית)
משוואה ממעלה שנייה

משוואה ממעלה שנייה או משוואה ריבועית היא משוואה מהצורה   a x 2 + b x + c = 0 {\displaystyle \ ax^{2}+bx+c=0} כאשר   a , b , c {\displaystyle \ a,b,c} הם מקדמים בשדה נתון (למשל, המספרים הרציונליים). מבחינה גאומטרית, מציאת הפתרון שקולה למציאת חיתוכי הפרבולה   y = a x 2 + b x + c {\displaystyle \ y=ax^{2}+bx+c} עם הישר   y = 0 {\displaystyle \ y=0} . לרקע היסטורי ראו היסטוריה של פתרון משוואות פולינומיות. הפתרונות למשוואה הריבועית a x 2 + b x + c = 0 {\displaystyle ax^{2}+bx+c=0} הם x 1 , 2 = − b ± b 2 − 4 a c 2 a {\displaystyle x_{1,2}={\frac {-b\pm {\sqrt {b^{2}-4ac}}}{2a}}} . את הפתרון מקבלים על ידי השלמה לריבוע: כפל ב-   4 a {\displaystyle \ 4a} והוספת הדיסקרימיננט Δ = b 2 − 4 a c {\displaystyle \!\,\Delta =b^{2}-4ac} לשני האגפים, מביא את המשוואה לצורה ( 2 a x + b ) 2 = Δ {\displaystyle \!\,(2ax+b)^{2}=\Delta } . לאחר הוצאת שורש ריבועי מתקבלים הפתרונות x 1 , 2 = − b ± Δ 2 a {\displaystyle x_{1,2}={\frac {-b\pm {\sqrt {\Delta }}}{2a}}} . אם a קטן, אפשר לשם הדיוק הנומרי להשתמש בנוסחה x 1 , 2 = − 2 c b ± Δ {\displaystyle x_{1,2}={\frac {-2c}{b\pm {\sqrt {\Delta }}}}} , המתקבלת מהנוסחה המקורית על ידי הכפלת המונה והמכנה בצמוד. בחישוב נומרי אפשר לפתור את המשוואה באמצעות שיטת מולר. כאשר מקדמי המשוואה הם ממשיים, מספר הפתרונות הממשיים תלוי בדיסקרימיננטה: אם היא גדולה מאפס, יש שני פתרונות. אם היא שווה לאפס, יש פתרון יחיד (אבל כפול), ואם היא קטנה מאפס, אין פתרון ממשי, אבל יש פתרונות מרוכבים. מקרה פרטי של משפט ויאטה, הקרוי על שמו של המתמטיקאי הצרפתי פרנסואה וייט, מציג קשר בין שני שורשיה של משוואה ריבועית. כאשר נתונה המשוואה הריבועית הכללית   a x 2 + b x + c = 0 {\displaystyle \ ax^{2}+bx+c=0} ושורשיה הם   x 1 , x 2 {\displaystyle \ x_{1},x_{2}} , הרי מתקיים הקשר הבא:   x 1 ⋅ x 2 = c a {\displaystyle \ x_{1}\cdot x_{2}={\frac {c}{a}}}   x 1 + x 2 = − b a {\displaystyle \ x_{1}+x_{2}=-{\frac {b}{a}}} קל להוכיח קשר זה על בסיס נוסחת השורשים המופיעה לעיל. משפט ויאטה נותן טכניקה נוספת לפתרון משוואה ריבועית, ובמשוואות פשוטות (כאלה שמקדמיהן הן מספרים שלמים קטנים) הוא מאפשר להגיע אל הפתרון בצורה מיידית. בנוסחאות אלה אפשר להשתמש גם כדי לבדוק מתי שורשי המשוואה שוני סימן, שווי סימן, חיוביים ושליליים. מדיה וקבצים בנושא משוואה ממעלה שנייה בוויקישיתוף גדי אלכסנדרוביץ', אז איך פותרים משוואה ריבועית?, באתר "לא מדויק", 26 בינואר 2008 משוואה ריבועית(הקישור אינו פעיל), באתר "g-math" סרטון המדגים כיצד להגיע לנוסחת השורשים מחשבון לפתרון משוואה ריבועית משוואה ממעלה שנייה, באתר MathWorld (באנגלית) משוואה ממעלה שנייה, באתר אנציקלופדיה בריטניקה (באנגלית) למה משוואה ריבועית?, סרטון באתר יוטיוב שיר הפרבולה, בביצוע דביר רוס, וידאו קליפ של השיר באתר יוטיוב, כולל הדרכה איך לפתור משוואה ריבועית במחשבון. אין צורך בתנאי   Δ > 0 {\displaystyle \ \Delta >0} כי הוא נובע מהתנאי   c / a < 0 {\displaystyle \ c/a<0}
ריאיון

האם התכוונתם ל... ריאיון הוא שיחה עם אדם, שעיקרה שאלות המופנות אליו ותשובותיו לשאלות אלה. במשמעות הנפוצה, מדובר בריאיון לאחד מאמצעי התקשורת. סיווג לפי מטרת הריאיון ריאיון עיתונאי – ריאיון המיועד להתפרסם באמצעי תקשורת כלשהו, על מנת לקבל מידע בנושא מסוים לשם הצגתו לציבור, או כדי להציג את דעותיו של המרואיין ראיון עבודה – ריאיון בין נותן עבודה לדורש עבודה, לשם בחינת התאמתו של דורש העבודה למשרה פנויה, או לשם גיבוש דעה של המראיין על המרואיין ראיון עומק – כלי מתודולוגי שבמסגרתו מראיינים אדם באמצעות סדרה ארוכה של שאלות, כדי להגיע לתובנות בנושא שדה המחקר סיווג לפי אופן ביצוע הריאיון ריאיון מקוון – ריאיון שנערך בכלי תקשורת בין אישי אלקטרוני כמו טלפון או דואר אלקטרוני, כאשר יוצר הריאיון והמרואיין אינם נמצאים זה ליד זה רֵאָיוֹן – מצווה להיראות לפני ה' בשלוש רגלים רָאיוֹן (חלוקה מנהלית) – אחד משני סוגי תת-מחוזות בשפותיהן של מדינות ברית המועצות לשעבר; יכול להיות מחוז או נפה בכתיב מנוקד: רֵאָיוֹן. בסמיכות: רַאֲיוֹן־ (מנוקד), ראיון־ (לא מנוקד). ראו ריאיון באתר האקדמיה ללשון העברית.
ראיון (חלוקה מנהלית)

רָאיוֹן (ברוסית ואוקראינית: райо́н, בבלארוסית: раён, באזרית: rayon, לטבית: rajons, בגאורגית: რაიონი, ראיוֹני, בבולגרית: Район‏ ברומנית: raion) הוא אחד משני סוגי תת-מחוזות בחלק ממדינות ברית המועצות לשעבר וברומניה תחת המשטר הקומוניסטי; יחידה מנהלית ותת-חלוקה של עיר (בבולגריה) ובבירת רומניה, בוקרשט. במשמעות זו המונח יתורגם כמחוז או כנפה. בברית המועצות וברומניה הקומוניסטית הייתה החלוקה לראיונים נהוגה בכל רחבי המדינה. כיום, ראיון הוא תת-חלוקה של יחידה מנהלית, או במילים אחרות נפה של מחוז באוקראינה, אזרבייג'ן, בלארוס, גאורגיה, לטביה, מולדובה ורוסיה ובה ראיון יתורגם כ"נפה". המילה "ראיון" במשמעותה חלק של יחידה מנהלית גבוהה יותר, הונהגה לראשונה ברפורמה המנהלתית הסובייטית בין השנים 1923 עד 1929, שסיווגה מחדש יחידות וולוסט (во́лость), אויזד (уе́зд), אולוס (улу́с) וקוז'ואון (кожуун) של האימפריה הרוסית כ"ראיונים". הראיון הוא בדרך כלל יחידה הניצבת שתי דרגות מתחת לדרגה הלאומית, והיא יכולה להיות כפופה לאחד מהבאים: אובלסט בבלארוס; אובלסט, קראי (край), רפובליקה אוטונומית, מחוז אוטונומי ברוסיה; רפובליקה סובייטית בברית המועצות אובלסט, עיר גדולה, או הרפובליקה האוטונומית של קרים באוקראינה; מחרה בגאורגיה. אזור או רג'יונה – ברומניה עיר גדולה ברחבי ברית המועצות לשעבר (ראיון עירוני) לראיונים בדרך כלל מידה מסוימת של ממשל עצמי, וראשו לעיתים נבחר ולעיתים ממונה. מדיה וקבצים בנושא ראיון בוויקישיתוף מפברואר 1948 במסגרת ההתקרבות האידאולוגית והבין-לאומית של הרפובליקה העממית הרומנית לברית המועצות לאחר הפלת מלך רומניה מהשלטון, ועד שנת 1968 במסגרת הרפובליקה הסוציאליסטית רומניה.
דיאט קוקה-קולה

דיאט קוקה-קולה (אנגלית Diet Coca-Cola או Diet Coke) הוא משקה קולה דל קלוריות פופולרי (בערך קלוריה אחת בפחית משקה, בהשוואה ל-142 קלוריות בפחית קוקה-קולה רגילה), המיוצר ומשווק ברחבי תבל על ידי חברת קוקה-קולה וזכייניה. משקאות קולה דלי קלוריות דומים מיוצרים ומשווקים גם על ידי חברות מתחרות. המשקה הוצג לראשונה בארצות הברית בשנת 1982, והיה למותג החדש הראשון של חברת קוקה-קולה מאז הציגה את הקוקה-קולה בשנת 1886. דיאט קוקה-קולה לא היה המשקה הראשון מסוגו. קדמו לו "דיאט רייט" (Diet Rite), אשר החל את דרכו כמשקה המסייע בהפחתת משקל ולא כמוצר להפצה נרחבת, משקה בשם "טאב" (TaB) מ-1963 ודיאט פפסי. חברת קוקה-קולה סירבה בהתחלה ליצור מותג חדש שיישא את שמה מחשש שהדבר יפגע במותג העיקרי שלה, אך לאחר שפפסי השיקה משקה קולה דל קלוריות ("דיאט פפסי"), הייתה זו אך שאלה של זמן עד שחברת קוקה-קולה הלכה בעקבותיה. כיום שולטות שתי החברות על שוק משקאות הקולה המוגזים הדיאטטיים ברוב העולם. ייצור המשקה והפצתו בישראל החלה בשנת 1985. בישראל, כמו באמריקה הצפונית ובארצות דוברות אנגלית, משווק המשקה תחת המותג "דיאט", ובקוויבק כ-"Coke Diète". ברוב מדינות אירופה ובאמריקה הלטינית מוצמד לו הכינוי "לייט" (Light), וביפן "קוקה-קולה ללא קלוריות". נוסף על הגרסה המקורית מופצות בישראל גרסת "דיאט קוקה-קולה לימון" ו-"דיאט קוקה-קולה נטול קפאין". במקומות אחרים בעולם קיימות גרסאות נוספות, כגון גרסה המומתקת עם סוכרלוז ("ספלנדה"), גרסה מועשרת בוויטמינים ("פלוס"), וגרסה בטעם דובדבן. בשנת 2005 החלה חברת קוקה-קולה לשווק גרסה דלת קלוריות נוספת של קולה, בשם קוקה-קולה זירו. דיאט קוקה-קולה אינו מיוצר לפי מתכון מותאם של קוקה-קולה, אלא לפי נוסחה שונה לחלוטין. הוא מכיל מי סודה, אספרטם, חומצה זרחתית, קפאין, חומצה ציטרית, צבע מאכל קרמל, אצסולפאם-K, חומרי טעם וריח (פוטסיום בנזואט), ופנילאלנין. המשקה אכן דל בקלוריות - בפחית דיאט קוקה-קולה יש כקלוריה אחת לעומת 142 קלוריות בכמות זהה של קוקה-קולה. מדיה וקבצים בנושא דיאט קוקה-קולה בוויקישיתוף אתר האינטרנט הרשמי של דיאט קוקה-קולה (באנגלית) דיאט קוקה-קולה, ברשת החברתית פייסבוק דיאט קוקה-קולה, ברשת החברתית אקס (טוויטר) דיאט קוקה-קולה, ברשת החברתית אינסטגרם דיאט קוקה-קולה, סרטונים בערוץ היוטיוב דיאט קוקה-קולה, באתר פינטרסט אתר דיאט קוקה-קולה בישראל אתר דיאט קוקה-קולה הבינלאומי זואי ויליאמס, הגרדיאן, התסיסה נמשכת - כיצד נהפך מוצר דיאטטי לנשים למשקה החביב על נשיאי ארצות הברית? כוסית לחיי הדיאט קולה, במלאות 30 שנה להמצאתו, באתר הארץ, 29 בספטמבר 2012
אבוב (פירושונים)

האם התכוונתם ל... אבוב – כלי נשיפה אבוב ד'אמורה – כלי נשיפה נחל אבוב – נחל באזור ערד צמיג – החלק הפנימי בצמיג מכונה גם "אבוב" אבוב (שחייה) – אביזר מתנפח המשמש צעצוע שחייה טורוס – הצורה המתמטית של צמיג אבוב (כלי לקלייה) – כלי בעת העתיקה שנועד לקלייה, ושימש בבית המקדש לקליית שעורי מנחת העומר. אבובית
דגל רפובליקה סרפסקה

דגלה של רפובליקה סרפסקה (בסרבית Застава Републике Српске או Zastava Republike Srpske) הוא שטח מלבני ביחס 1 (גובה): 2 (אורך). מרכיבים אותו שלושה צבעים המסודרים כטריקולור בסדר הבא (מלמעלה כלפי מטה): אדום, כחול ולבן. כדגלה של סרפסקה הוא מונף מתאריך 9 בינואר 1992 והדבר הוסדר בחוקתה. הדגל מעוצב בצבעי הלאומיות הכלל-סלאבית. כדגל הסרבי הוא בשימוש מאז 1835. המבדיל בין דגליהן של רפובליקה סרפסקה ושל הרפובליקה של סרביה הוא יחס הממדים ובכך שבדגל סרביה מוצג שלט אצולה. מדיה וקבצים בנושא דגל רפובליקה סרפסקה בוויקישיתוף רפובליקה סרפסקה, באתר דגלי העולם (באנגלית) ערך זה הוא קצרמר בנושא סמלים ובנושא בוסניה והרצגובינה. אתם מוזמנים לתרום לוויקיפדיה ולהרחיב אותו.
ארך רגליים

האם התכוונתם ל... אדוארד הראשון, מלך אנגליה – כונה בשם "ארך הגפיים" או "ארך הרגליים" (Longshanks) על שום קומתו הגבוהה ארכרגליים – משפחה בסדרת הקוצרים שבמחלקת העכבישניים אבא ארך רגליים – ספר ילדים